b'\n_START_ARTICLE_\nApuleius\n_START_SECTION_\nTalambuhay\n_START_PARAGRAPH_\nIpinanganak si Apuleius sa Madaura, Aprika. Nag-aral siya sa Atenas bago maging isang tagapagsulong o tagapagtaguyod sa Roma. Naglakbay siya sa Hilagaing Aprika upang talakayin o magturo ng ukol sa pilosopiya at retorika. Habang nasa Tripoli, kinasuhan siya ng paggamit ng pangkukulam upang mapagwagian ang pag-ibig ng isang mayamang balo. Dahil sa kanyang depensa, nanalo siya sa kasong ito. Pagkaraan, pumunta at nanatili siya sa Cartago, ang lugar kung saan siya namatay.\n_START_SECTION_\nMga akda\n_START_PARAGRAPH_\nBagaman hango o adaptasyong Latin lamang ang nobelang Ang Ginintuang Asno ni Apuleius mula sa isang halos nakaligtaan nang Griyegong kuwento ng romansa ni Lucius ng Patras, dahil kay Apuleius napanatili ang isang natatanging halimbawa ng "mababaw" o "magaang" na panitikan ng sinaunang Griyego, kasama ang kuwentong-bayan tungkol kay Kupido at Psyche.'